દેશી, વિદેશી દારૂના મુદ્દે રાજકીય વાતાવરણ ગરમાયું છે. ત્યારે બનાસકાંઠામાં પોલીસ દ્વારા ટીમો બનાવી વિવિધ સ્થળોએ ઓચિંતા છાપા મારવામાં આવ્યા હતા. એક જ દિવસમાં 63 બુટલેગરો સામે કાર્યવાહી કરી પોણા લાખનો દેશી- વિદેશી દારૂ ઝડપી લેવામાં આવ્યો હતો અને રેડ દરમિયાન નાસી ગયેલા શખ્સોને ઝડપી લેવાના ચક્રો ગતિમાન કરવામાં આવ્યા છે. રાજ્યમાં કડક દારૂબંધી હોવા છતાં બુટલેગરો કાયદાના ધજીયા ઉડાવી રહ્યા છે. જ્યાં છેલ્લા બે દિવસથી દારૂના મુદ્દે રાજકીય વાતાવરણ ગરમાયું છે. ત્યારે ગાંધીનગર પોલીસ મહાનિર્દેશક અને મુખ્ય પોલીસ અધિકારી દ્વારા સમગ્ર રાજ્યમાં ડ્રાઇવ કરવા સૂચના આપવામાં આવી છે.